**Handbok for klassekontaktar ved Meland ungdomsskule**

Målsetting med klassekontaktar i skule-heim-samarbeidet

- klassekontaktar skal vere kontaktledd mellom foreldra i ei klassegruppe, mellom foreldra og FAU, og mellom foreldra og skulen, særskilt kontaktlæraren

- klassekontaktar skal ta initiativ for å gjennomføre tiltak for eit trygt og godt klassemiljø

- klassekontaktar kan førebu og gjennomføre praktiske oppgåver i samband med møte og arrangement

Kva forventar FAU og skulen at klassekontaktar skal gjere?

**Graut-dag**; stille med foreldre for å organisere graut-dag for elevane før jul. Tre vaksne møter kl. 8.30 og varmar opp og lagar istand til servering, ytterlegare tre kjem kl. 10.00 og blir med på servering i klasseromma om lag kl. 10.30, og siste «vaktlaget» blir igjen og ryddar opp

**Skuleballet**; stille med vakter og mat til skuleballet – det er ei eiga elevgruppe på 10.trinn som organiserer skuleballet saman med FAU. Elevrådet kan også ta initiativ til andre arrangement som FAU og klassekontaktar kan bli spurt om å hjelpe til med.

**Klassemiljøtiltak**; to sosiale arrangement per skuleår per trinn – sjå forslag under.

Forslag er også å:

- opprette FB-gruppe for foreldre i klassa der ein kan utveksle informasjon

- vere særskilt obs på å inkludere tilflyttande/nye foreldre i foreldregruppa i klassa

Forslag til kva miljøbyggande tiltak klassekontaktar kan ta initiativ til;

- lage mat saman på skulekjøkkenet og invitere på middag («firestjerners middag»? - lurt på 9.tr. når elevene har mat&helse-faget)

- foreldre-elev-fotballkamp eller -volleyballkamp

- kveldsmat ilag

- fjelltur i nærområdet

- grilling ute

- klassetur?

- spelekveld – kahoot, brettspel

- dra på kino/teater/klatrepark… kostnad?

- ha filmkveld på skulen

- … gjerne med foredrekafe samstundes med at elevane ser film. Ta initiativ til å ta opp ulike tema i foreldregruppa

- teltovernatting ved Storavatnet

- samle fedre eller mødre i ei klasse, kaffe/trening/anna…?

Særskilt om klassetur

Foreldre kan velje å arrangere klassetur. Skulen har i utgangspunktet ikkje grunnlag for å avgjere innhald og omfang på turane, men har gjennom drøftingar i FAU vore opptatt av:

* At elevane får maks to dagar permisjon for å dra på klassetur (men det er mogeleg å legge turen i tilknyting til helg eller t.d. haustferie)
* At turane skal vere rimelege slik at alle kan ha råd til å vere med
* At alle foreldre bør vere einige om å arrangere tur

Når vi kjem i Alver kommune er det mogeleg at det blir andre føringar frå skulane i høve til foreldrearrangerte turar – det må vi kome tilbake til våren 2020.

